ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 15/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle. Joulupyhät ovat nyt takana.
Viime jaksossa saimme loppuun opetukseni ihmispelosta -
ja alamme nyt puhua menestymisen pelosta.
Et ehkä ole kuullut koko sarjaa, mutta en ehdi kerrata kaikkea.
Niinpä kannustan sinua hankkimaan nämä materiaalit.
Yksi suurimmista asioista, joita Jumala on minulle näyttänyt, -
on se, että rajoitin Häntä ajattelemalla liian pienesti.
Viime aikoina olen puhunut siitä, että rajoitin Häntä, -
koska pelkäsin ihmisiä ja epäonnistumista.
Tänään alan puhua siitä, että rajoitin Häntä myös pelkäämällä menestystä.
Monen voi olla vaikea ymmärtää tätä. Eihän menestystä tarvitse pelätä.
Menestys tarkoittaa lisää hyvinvointia, hyväksyntää ja vaikutusvaltaa.
Ne ovat hyviä asioita, eivät pelottavia, mutta minä pelkäsin menestystä.
Olen ottanut koko opetuksen siitä, mitä Jumala sanoi minulle 31.1.2002.
Se on mullistanut elämäni, palvelutyöni ja vaikutukseni ihmisiin.
Sen merkitys on ollut valtava, mutta yksi asioista, joita pelkäsin, -
oli menestys. Pelkäsin, että suhteeni Jumalaan kärsisi, -
jos alkaisin menestyä, tulomme kasvaisivat -
ja järjestöni kasvaisi niin, että se vaikuttaisi yhä useampiin ihmisiin.
Tiedän, ettei monikaan ehkä ajattele niin kuin minä.
Useimmat sanoisivat, etteivät niin välitä Jumala-suhteesta, -
vaan ottaisivat mieluummin muut edut.
Mutta minulle suhteeni Jumalaan on tärkein asia elämässäni.
Tulen sanomaan asioita, joiden selittäminen vaatii vähän aikaa.
Toivon, että jaksat kuunnella, koska nämä asiat ovat totta.
Uskon myös, että useimmat eivät näe tätä mahdollisena ongelmana -
eivätkä siksi ole valmistautuneet siihen. Uskon Raamatun opettavan, -
että menestys on tuhonnut useampia ihmisiä kuin vaikeudet.
Uskon, että menestys testaa suhdettasi Jumalaan ja rehellisyyttäsi -
enemmän kuin vaikeudet.
En tarkoita menestyksellä vain taloudellista hyvinvointia, -
vaan myös hyväksyntää ja kunnioitusta.
En mene yksityiskohtiin, mutta olen nyt erilaisessa asemassa kuin ennen.
Jamie ja minä elimme vuosikymmeniä -
lähes täydellisessä tuntemattomuudessa.
Emme tunteneet ketään, joka olisi niin sanotusti kuuluisa.
Meillä ei ollut samanlaisia suhteita ja yhteyksiä kuin monilla muilla.
Käytännössä vain suhteemme Jumalaan piti meidät elossa.
Meillä ei ollut mentoreita eikä muita apulaisia tai tukijoita.
Teimme kaiken käytännössä itse.
Yksi asioista, joita pelkäsin, kun Jumala näytti, -
että palvelutyöni kasvaisi ja alkaisi vaikuttaa maailmanlaajuisesti, oli se, -
että tiesin sen tuovan mukanaan sekä vastustusta että hyväksyntää.
Olin valmistautunut arvosteluun, mutta hyväksynnästä en ollut varma.
Voisin kertoa yksityiskohtia, mutta en tee sitä, koska kyse ei ole minusta.
Käytän vain itseäni esimerkkinä saadakseni ajatukseni selitettyä.
Viime vuosina minua on arvostettu ja kunnioitettu tavalla, -
jollaista en ole koskaan ennen kokenut.
Voisin antaa tästä paljon esimerkkejä. Puhuin juuri Jamien kanssa, -
että olen tottunut käsittelemään vainoa, arvostelua ja torjuntaa, -
mutta en aina tiedä, miten minun pitäisi suhtautua hyväksyntään.
Olen hämmästynyt siitä, millaisen kunnian ja hyväksynnän -
Jumala on meille antanut. Tämä oli yksi peloistani, -
kun Herra näytti minulle vuonna 2002, että Hän kasvattaisi työtämme niin, -
että meillä olisi todella suuri vaikutus Kristuksen ruumiiseen maailmassa.
Kun Herra näytti tämän, pelkäsin, että nämä asiat kääntäisivät -
sydämeni pois Herrasta enkä olisi enää riippuvainen Hänestä.
Snl. 16:18 "Kopeus käy kukistumisen edellä, -
ylpeys lankeemuksen edellä."
Olen puhunut Saulista. Samuel sanoi hänelle jakeessa 1. Sam. 15:17, -
että Jumala korotti hänet, kun hän oli vähäinen omissa silmissään, -
mutta sitten ylpeys sokaisi hänet, ja niin hän tuhoutui.
Sama pätee lähes jokaiseen tärkeään Raamatun henkilöön.
En ehdi selittää tätä, mutta uskon, että Moosekselle kävi näin, -
kun hän suuttui ja iski kalliota sen sijaan, että olisi puhunut sille.
Hän korotti itsensä, koska oli nähnyt niin paljon suuria asioita.
Hän ei kunnioittanut Jumalaa vaan teki asiat oman päänsä mukaan.
Niinpä Jumala sanoi, ettei hän pääsisi Luvattuun maahan, -
koska ei kunnioittanut Häntä ihmisten edessä. Uskon, että Mooses ylpistyi.
Sama tapahtui Daavidille. Jakeessa 2. Sam. 11:1 puhutaan ajasta, -
jolloin kuninkaat lähtivät sotaan.
Daavidin olisi kuninkaana kuulunut lähteä sotaan, mutta hän oli kotona -
ja nousi ylös auringonlaskun aikaan, kun muut menivät nukkumaan.
Se tarkoittaa, että hän oli pitkästynyt ja nukkui päivällä.
Hän saattoi lähettää kenraalit taistelemaan. Hän ei tehnyt sitä, -
mihin hänet oli kutsuttu. Daavid hylkäsi Jumalan menestyksen aikana.
Silloin hän teki aviorikoksen Batseban kanssa ja murhasi tämän miehen.
Daavidin kunniaksi on sanottava, että hän katui syntiään, -
ja Jumala asetti hänet ennalleen ja toimi yhä hänen kauttaan.
Silti uskon, että menestys, josta Daavid sai nauttia, -
vaikutti häneen niin, ettei hän etsinyt Herraa samalla tavalla -
kuin silloin, kun hän oli vaarassa ja Saul yritti tappaa hänet joka päivä.
Kysy itseltäsi, milloin rukoilet ja tutkit Raamattua eniten.
Sanoisin, että 90 prosenttia tai enemmän tämän ohjelman katsojista -
tutkii Sanaa eniten ollessaan paineen alla.
Moni alkaa etsiä Jumalaa vakavasti, kun tuho tuntuu uhkaavan -
tai heillä on elämässään erilaisia kriisejä ja sairauksia.
Kun on menestyksen vuoro, useimmat ihmiset alkavat lipsua -
rukoilemisesta ja Herran etsimisestä, koska kaikki menee niin hyvin.
Uskon, että menestys ja hyvinvointi ovat koituneet turmioksi -
paljon useammille ihmisille kuin ongelmat ja vaikeudet.
Vaikeuksissa moni ymmärtää, ettei selviä yksin, kääntyy Herran puoleen, -
pyytää Häneltä apua ja alkaa siksi menestyä.
Kun asiat menevät hyvin, ihmiset eivät ole niin riippuvaisia Jumalasta.
He tekevät mielensä mukaan ja ottavat liian rennosti.
Se tuhoaa monien suhteen Herran kanssa.
Elia on esimerkki tästä.
Hän tuli näyttämölle 1. kuningasten kirjan luvussa 17.
Hän toi Jumalan Sanan kuninkaalle, ja Jumala varjeli häntä 3,5 vuotta.
Lesken ruoka moninkertaistui ja tämän poika nousi kuolleista, -
kun Elia oli heidän luonaan. Se oli ensimmäinen kuolleista herääminen.
Sitä ei ollut edes luvattu etukäteen Raamatussa.
Elia vaelsi Herran kanssa nöyränä ja täysin riippuvaisena Jumalasta.
Pieni määrä jauhoja ja öljyä riittivät kolmeksi vuodeksi.
Elia herätti lesken pojan kuolleista ja kutsui sitten koko kansan koolle.
Hän kutsui myös kuninkaan ja haastoi Baalin profeetat.
Hän käski heidän rakentaa alttarin ja panna sille eläimen, mutta ei tulta.
Oikea Jumala saisi vastata tulella.
Baalin profeetat viiltelivät itseään tuntikausia, -
hyppivät alttarin päällä tarjoten itsensä uhriksi Baalille -
ja pyysivät Baalia lähettämään tulen, mutta mitään ei tapahtunut.
Elia sen sijaan kaatoi vettä uhrinsa päälle niin, että uhri ja alttari -
olivat läpimärkiä, ettei kukaan vain epäilisi tulen syttyneen itsestään.
Hän teki tehtävän vaikeammaksi Jumalalle.
Sitten hän rukoili yksinkertaisesti, ja Jumalan tuli laskeutui taivaasta -
kuluttaen uhrin ja alttarin kivetkin. Se oli yliluonnollinen Jumalan tuli.
Silloin koko kansa lankesi kasvoilleen ja sanoi: "Herra on Jumala!"
Heti tämän jälkeen hän käski Ahabin nousta vaunuihinsa -
ja lähteä Jisreeliin, sillä kuivuus loppuisi ja sateen ääni kuului jo.
Hän rukoili Karmel-vuorella, ja Jumala lopetti kuivuuden.
Tuli kova sade, ja Elia oli innoissaan. Hän oli niin täynnä adrenaliinia, -
että vaikka Ahab oli lähtenyt vaunuilla matkaan ennen häntä, -
hän ehti yli 30 kilometrin päässä olevaan Jisreeliin ennen Ahabia.
Elia oli voimansa tunnossa. Hän oli kokenut vain onnistumisia -
onnistumisten jälkeen, ja se nousi hänelle päähän.
Luvussa 19 Isebel kuuli, että Elia oli tappanut 850 Baalin profeettaa -
ja lähetti tälle viestin: "Jumalat rangaiskoot minua nyt ja vasta, -
jollen minä huomenna tähän aikaan tee sinulle samaa, -
mikä jokaiselle näistä on tehty." Ja kun Elia näki tämän...
Mitä hän näki? Hän näki itsensä kuolleena kuin nuo profeetat.
Elia oli itse tappanut 850 profeettaa.
Kuvittele, että joku ottaisi miekan käteensä ja tappaisi 850 ihmistä.
Oli varmasti hurja näky, kun 850 ihmisen ruumiit -
makasivat maassa. Osalta oli ehkä katkottu ruumiinosia.
Tuo kammottava näky oli varmasti iskostunut Elian mieleen.
Hän näki itsensä makaamassa kuolleena ja pakeni henkensä edestä.
Hän pakeni sanansaattajaa ja viestiä, jolla nainen uhkasi häntä.
Hän oli ollut niin rohkea, mutta nyt hän oli niin heikko, että pakeni.
Lopulta hän sanoi Herralle: "Ota henkeni, sillä en ole isiäni parempi."
Luen tuon koko kohdan. Se on 1. kuningasten kirjan luvusta 19.
Nuo Elian sanat puhuvat todella paljon.
Luen koko jakeen teille. 1. kuningasten kirja 19, jae 4: -
"...mutta meni itse erämaahan päivänmatkan päähän.
Hän tuli ja istuutui kinsteripensaan juureen.
Ja hän toivotti itsellensä kuolemaa ja sanoi: 'Jo riittää, Herra; -
ota minun henkeni, sillä minä en ole isiäni parempi'."
Tämä oli syy, miksi hän halusi kuolla: "...sillä minä en ole isiäni parempi."
Hän ei koskaan ollut isiään parempi. Kukaan ei ole koskaan ollut pätevä -
palvelemaan Jumalaa. Hän ei käytä meitä siksi, että ansaitsisimme sen.
Siitä puhutaan jakeissa 1. Kor. 1:26―31.
"Sillä katsokaa, veljet, omaa kutsumistanne: ei ole monta -
inhimillisesti viisasta, ei monta mahtavaa, ei monta jalosukuista..."
"sen, mikä on hulluutta maailmalle, -
sen Jumala valitsi saattaaksensa viisaat häpeään..."
Kukaan ei edusta Jumalaa täysin. Hän on paljon suurempi kuin kukaan.
Hän ei käytä minua, koska olen hyvä, vaan koska olen antautunut Hänelle.
Hän käyttää minua minusta huolimatta. Kyse on vain Hänestä.
Jos Jumala voi käyttää minua ja Hänen voimansa virtaa kauttani, -
ihmiset näkevät, ettei tämä kaikki voi olla tällaisen juntin ansiota.
Niinpä Jumala saa kunnian.
Jumala on päättänyt käyttää sitä, mikä tässä maailmassa on heikkoa, -
jotta saisi itse kunnian. Kukaan meistä ei siis ole toista parempi.
Me emme ole tärkeitä, vaan Hän, jota edustamme ja Hänen sanomansa.
Elia ei ollut ymmärtänyt tätä. Hän oli kokenut vain onnistumisia.
Elia näki ensimmäisenä, kuinka ihminen heräsi kuolleista.
Hän kutsui tulen taivaasta, julisti kuivuuden ja lopetti sen.
Hän tappoi Baalin väärät profeetat ja sai aikaan herätyksen.
Elialla meni lujaa, ja hän luuli olevansa muita parempi.
Menestys turmeli Elian.
Moni ei varmasti ajattele näin, mutta olen nähnyt Raamatusta, -
että menestys ja lisääntynyt vaikutusvalta voivat nousta päähän.
Ne voivat muuttaa meitä. Siksi pelkäsin menestystä.
En halunnut menettää suhdettani Herraan enkä ylpistyä.
Se oli minulle suuri huolenaihe.
Siksi nautin siitä, ettei kukaan tuntenut minua.
Kun Jumala puhui minulle tästä 31. tammikuuta vuonna 2002, -
ohjelmamme näkyi noin 5―6 prosentilla USA:n tv-kanavista.
Vaikka kosketimme ihmisiä ja vaikutimme heihin -
ja Jumala siunasi minua, olin melko huomaamaton.
Kun jumalattomat ihmiset arvostelevat tv-saarnaajia, -
he keskittyvät ihmisiin, joilla on suuri vaikutusvalta.
Minua ei arvosteltu, koska olin liian vähäpätöinen.
Nautin siitä, ettei minun tarvinnut kohdata noita asioita.
Nykyisin ohjelmaamme voi katsoa aivan kaikkialla USA:ssa.
Lisäksi 3,2 miljardia ihmistä eri puolilla maailmaa voi katsoa sitä.
Kälyni katsoi televisiota hotellin kuntosalilla Intiassa, -
ja ohjelmani näkyi sielläkin.
Materiaalejani on tilattu etelänavalta ja maailman jokaiselta mantereelta.
En halua ylpeillä näillä asioilla, sanon vain, että toiminta on kasvanut.
Siksi en voi mennä juuri mihinkään ilman, että joku tunnistaa minut.
Olin eilen lentokentällä, ja kolme tai neljä ihmistä tunnisti minut -
ja tuli kertomaan, että työmme on siunannut heitä.
Tämän takia pelkäsin, että lisääntynyt huomio -
voisi jotenkin kääntää sydämeni pois Jumalasta.
Olin nähnyt siitä monta esimerkkiä Raamatussa. Elia oli yksi heistä, -
samoin Daavid ja Mooses. Monissa raamatunkohdissa sanotaan, -
että pitää vaeltaa nöyrästi Jumalan kanssa. On helpompi olla nöyrä, -
kun menestystä ei näy. Tämä oli siis yksi asia, jota pelkäsin.
Monen voi olla vaikea ymmärtää sitä, sillä suosiota pidetään hyvänä asiana.
Minulle suhteeni Jumalaan on kuitenkin tärkeämpi kuin mikään, -
mitä voisin saada tai kokea maailmassa, joten pelko oli todellinen.
Käsittelin sitä palaamalla samaan asiaan, josta puhuin viime jaksossa: -
1. Joh. 4:18 "...täydellinen rakkaus karkoittaa pelon..."
Herra sanoi tehneensä minussa työtä 34 vuoden ajan.
Hän oli tehnyt työtä sydämessäni, ja minun piti vain luottaa Häneen.
Hän halusi käyttää minua ja tehdä kauttani yhä enemmän.
Lopulta kyse oli rakkaudesta.
Hän sanoi: "Olen valmistanut sinua tähän vuosia. Luota nyt minuun."
Siitä on kulunut 12 vuotta, ja työni on kasvanut valtavasti.
Järjestöni on ainakin 15 kertaa sen kokoinen kuin 12 vuotta sitten, -
ja hienoja asioita tapahtuu.
Voin sanoa rehellisesti, ettei suhteeni Jumalaan ole muuttunut.
Etsin yhä Herraa ja saan Raamatusta enemmän irti kuin koskaan.
Menestys ei ole noussut päähäni. Minun piti vain luottaa Jumalaan.
Kerron tämän tavallaan myös osana todistustani.
En usko, että moni pelkää menestystä, mutta jos pelkäät sitä -
ja sen vaikutusta Jumala- suhteeseesi ja olet huomannut, -
että Jumala on suunnitellut tekevänsä kauttasi enemmän kuin ennen, -
sanon sinulle, että sinun pitää vain luottaa Herraan.
Jumala haluaa, että vaellamme nöyrästi Hänen kanssaan -
enemmän kuin me haluamme sitä. Jos vain vietät aikaa Jumalan kanssa -
niin kuin ennenkin, Jumala pitää sinut nöyränä ja estää sinua ylpistymästä.
Myös se on tärkeää, kenen kanssa vietämme aikaamme.
Tiedän, että monet pastorit, joiden nimiä en nyt mainitse, -
ajattelevat jostain syystä, etteivät voi olla "tavallisten ihmisten" kanssa.
Siksi he elävät eristyksissä jossain syrjäisessä paikassa.
Minusta se on vahingollista.
Uskon, että yksi asia, joka pitää jalkani maassa, on se, -
että vietän aikaa ihmisten kanssa. Olen yhä samanlainen kuin ennen.
Minusta se on todella tärkeää.
Kävin juuri tällä viikolla eräiden ihmisten luona, -
jotka ovat valtavan menestyneitä maailman silmissä.
Heidän toimistokompleksinsa on yli 800 000 neliömetrin kokoinen.
Ja se on vain yhtiön pääkonttori. Siihen kuuluu myös satoja liikkeitä -
ja rakennuksia eri puolilla maailmaa. Valtava menestys.
Yli 2 200 työntekijää.
Olin heidän luonaan pienessä lounastapaamisessa.
Siellä oli kuuluisia ihmisiä. Tuntisit heidät, jos mainitsisin nimiä.
Söimme lounasta, ja ihmiset, jotka olivat kutsuneet meidät, -
nämä miljonäärit tai ehkä jopa miljardöörit, -
kulkivat ympäri huonetta ja tarjoilivat ihmisille jälkiruokia.
He eivät vain istuneet odottamassa, että heitä palveltaisiin, -
vaan palvelivat meitä niin kuin me olisimme tärkeitä. Se on upea.
Se on Jumalan mielen mukaista.
Meidän pitää olla tietoisia menestyksen vaaroista -
samoin kuin vaikeuksienkin vaaroista.
Uskon, että menestys on turmellut useampia ihmisiä kuin vaikeudet.
Kiitos, ystävät ja yhteistyökumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Vuonna 2005 Jeff Nakkula asui Michiganissa ja alkoi katsoa -
Andrew Wommackin ohjelmia.
Katsoin ohjelmia ja tilasin opetuksia.
Pian lähdin hänen raamattukouluunsa.
Samana vuonna Autumn Dill osallistui seminaariin Tennesseessä.
Vanhempani soittivat ja kysyivät, -
lähtisinkö Andrew Wommackin seminaariin Alabamaan.
Sain Pyhän Hengen kasteen ja tiesin, että Charis olisi seuraava askel.
Raamattukoulussa Jumala kutsui heidät molemmat palvelutyöhön.
Jeff ja Autumn auttoivat ystäviä lähetystyössä ja tapasivat usein.
Jumala johdatti heidät yhteen, ja he menivät naimisiin.
Suhteemme eteni nopeasti. Hän kävi usein luonani farmilla.
Olin valmis menemään naimisiin. En halunnut olla hänestä erossa.
Häämatkan jälkeen he saivat kutsun Intiaan ja lähtivät saman tien.
Molemmat halusivat levittää evankeliumia median kautta.
Nyt Jeff ja Autumn ovat opettajia Charis-koulun medialinjalla.
He opettavat opiskelijoita käyttämään mediaa tehokkaasti työssään.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa 20 vuotta. Lisätietoa nettisivuiltamme.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Palvelunumeromme ovat tänään suljettuja joululoman takia, -
mutta voit tilata materiaaleja nettisivuiltamme -
joka päivä ympäri vuorokauden.
Sieltä löydät päivän ohjelmaan liittyvien materiaalien lisäksi -
paljon muitakin tuotteita.
Jos haluat, voit myös tilata materiaaleja kirjoittamalla meille.
Olet tervetullut tapaamaan Andrew'ta johonkin näistä tapahtumista.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Maaliskuussa hän puhuu Texasissa, Kansasissa ja Oklahomassa -
sekä jälleen Coloradon Woodland Parkissa kampuspäivillä -
ja ARMI-järjestön konferenssissa.
Lisätietoa tapahtumista alueellasi saat nettisivuiltamme.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki